 Heybe si gaar ah ayay ugu adkaatay in uu la qabsado xaalada qalafsan ee qaxa, sidoo kalena waxuu tahli waayay inuu qarsado sida uu uga xun yahay ku noolaan-shaha Kismaayada uu qaxootiga ku yahay, isla markaana uurka ayuu ka hiifayay ibtilada sababta u ah waxa ka aloosan caasimadii, wuxuuna dhowr jeer u hinqaday dib ugu laabashada hoygooda, laakiin waxaa rabitaankiisa ku hor gudbanaa amar adag oo uu ku soo lamaanshay aabihii, kaasoo ay u muuqatay in dhibaatadu sii daba dheeraan doonto, dantuna ku jirto naf la carar iyo i bixiyow i bixi. 